title: Regulamentul de punere în aplicare (UE) 2017/78 al Comisiei din 15 iulie 2016 de stabilire a unor dispoziții administrative pentru omologarea CE de tip a autovehiculelor în ceea ce privește sistemele eCall bazate pe serviciul 112 instalate la bordul vehiculelor și a unor condiții uniforme pentru punerea în aplicare a Regulamentului (UE) 2015/758 al Parlamentului European și al Consiliului în ceea ce privește protecția vieții private și a datelor utilizatorilor acestor sisteme (Text cu relevanță pentru SEE. )

text:
                  17.1.2017

                  RO

                  Jurnalul Oficial al Uniunii Europene

                  L 12/26

            REGULAMENTUL DE PUNERE ÎN APLICARE (UE) 2017/78 AL COMISIEI
      din 15 iulie 2016
      de stabilire a unor dispoziții administrative pentru omologarea CE de tip a autovehiculelor în ceea ce privește sistemele eCall bazate pe serviciul 112 instalate la bordul vehiculelor și a unor condiții uniforme pentru punerea în aplicare a Regulamentului (UE) 2015/758 al Parlamentului European și al Consiliului în ceea ce privește protecția vieții private și a datelor utilizatorilor acestor sisteme
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) 2015/758 al Parlamentului European și al Consiliului din 29 aprilie 2015 privind cerințele de omologare de tip pentru instalarea sistemului eCall bazat pe serviciul 112 la bordul vehiculelor și de modificare a Directivei 2007/46/CE (1), în special articolul 6 alineatul (13) și articolul 9,
      întrucât:

                  (1)

                  Regulamentul (UE) 2015/758 stabilește o obligație generală pentru noile tipuri de vehicule din categoriile M1 și N1 de a fi echipate cu sisteme eCall bazate pe serviciul 112 instalate la bordul vehiculului începând de la 31 martie 2018.

                  (2)

                  Regulamentul delegat (UE) 2017/79 al Comisiei (2) stabilește cerințele tehnice specifice și procedurile de încercare pentru omologarea CE de tip a autovehiculelor în ceea ce privește sistemele eCall bazate pe serviciul 112 instalate la bordul vehiculelor, precum și pentru omologarea CE de tip a unităților tehnice separate (UTS) eCall bazate pe serviciul 112 instalate la bordul vehiculelor și a componentelor sistemului eCall bazat pe serviciul 112 instalat la bordul vehiculelor.

                  (3)

                  Directiva 2007/46/CE a Parlamentului European și a Consiliului (3) stabilește cadrul general pentru omologarea CE de tip a autovehiculelor și definește rolurile și responsabilitățile tuturor actorilor implicați în diferite stadii ale procesului de omologare. În plus, este necesară stabilirea dispozițiilor administrative specifice pentru omologarea CE de tip a autovehiculelor echipate cu sisteme eCall bazate pe serviciul 112 instalate la bordul vehiculelor, precum și a componentelor și a unităților tehnice separate bazate pe serviciul 112 instalate la bordul vehiculelor.

                  (4)

                  Pentru a asigura condiții uniforme în vederea punerii în aplicare a procedurilor de încercare pentru omologarea CE de tip și pentru a simplifica cererea de omologare, ar trebui să se stabilească un set standardizat de documente informative, de modele de certificate pentru omologarea CE de tip și de modele pentru marca de omologare CE de tip.

                  (5)

                  Producătorii ar trebui să garanteze că sistemele eCall bazate pe serviciul 112 instalate la bordul vehiculului nu pot fi urmărite și nu fac obiectul unei urmăriri constante. În acest scop, ar trebui să se garanteze că sistemele eCall bazate pe serviciul 112 instalate la bordul vehiculului nu sunt disponibile pentru comunicare în starea lor normală de funcționare și că datele din memoria lor internă nu sunt disponibile în afara sistemelor pentru nicio entitate înainte de declanșarea apelului eCall. Producătorii ar trebui, de asemenea, să implementeze garanții adecvate pentru protejarea securității datelor din memoria internă a sistemului în caz de acces neautorizat sau de utilizare abuzivă.

                  (6)

                  Toate datele prelucrate prin intermediul sistemului eCall bazat pe serviciul 112 instalat la bordul vehiculului trebuie să fie adecvate, relevante și proporționale cu scopurile pentru care sunt colectate și prelucrate datele respective.

                  (7)

                  Consumatorilor ar trebui să li se ofere informații cuprinzătoare și fiabile cu privire la funcționarea sistemului eCall bazat pe serviciul 112 instalat la bordul vehiculului, în special cu privire la modul în care datele sunt prelucrate prin intermediul sistemului respectiv și la modul în care acestea sunt protejate. Consumatorii ar trebui, de asemenea, să fie informați cu privire la caracteristicile și trăsăturile oricărui serviciu privat de urgențe sau ale altor servicii cu valoare adăugată, în cazul în care autovehiculul este echipat cu acestea.

                  (8)

                  O abordare consecventă a informațiilor care trebuie puse la dispoziția consumatorilor cu privire la funcționarea sistemului eCall bazat pe serviciul 112 instalat la bordul vehiculului necesită stabilirea unui model de documente de informare a utilizatorului care să conțină informațiile minime ce trebuie furnizate împreună cu documentele tehnice ale vehiculului.

                  (9)

                  Producătorii de vehicule ar trebui să aibă la dispoziție suficient timp pentru a se adapta la cerințele tehnice în vederea omologării sistemelor eCall bazate pe serviciul 112 instalate la bordul vehiculelor. Statele membre ar trebui, de asemenea, să beneficieze de suficient timp pentru a instala pe teritoriul lor infrastructura centrelor de preluare a apelurilor de urgență (PSAP) necesară pentru primirea și gestionarea corespunzătoare a apelurilor eCall. Din acest motiv, data aplicării prezentului regulament ar trebui să fie aceeași cu data aplicării obligatorii a sistemelor eCall bazate pe serviciul 112 instalate la bordul vehiculelor, în conformitate cu Regulamentul (UE) 2015/758.

                  (10)

                  Autoritatea Europeană pentru Protecția Datelor a fost consultată cu privire la măsurile prevăzute în prezentul regulament, în conformitate cu articolul 28 alineatul (2) din Regulamentul (CE) nr. 45/2001 al Parlamentului European și al Consiliului (4).

                  (11)

                  Măsurile prevăzute în prezentul regulament sunt conforme cu avizul Comitetului tehnic – autovehicule,

            ADOPTĂ PREZENTUL REGULAMENT:
      Articolul 1
      Obiect
      Prezentul regulament instituie dispoziții administrative pentru omologarea unor tipuri noi de vehicule în ceea ce privește sistemele eCall bazate pe serviciul 112 instalate la bordul vehiculelor, precum și unitățile tehnice separate (UTS) eCall bazate pe serviciul 112 instalate la bordul vehiculelor și componentele sistemului eCall bazat pe serviciul 112 instalat la bordul vehiculelor, proiectate și construite pentru astfel de vehicule.
      Prezentul regulament stabilește, de asemenea, condiții uniforme pentru punerea în aplicare a dispozițiilor Regulamentului (UE) 2015/758 cu privire la protecția vieții private și a datelor utilizatorilor sistemelor eCall bazate pe serviciul 112 instalate la bordul vehiculelor.
      Articolul 2
      Omologarea CE de tip a vehiculelor în ceea ce privește sistemele eCall bazate pe serviciul 112 instalate la bordul vehiculelor
      (1)   Producătorul înaintează către autoritatea de omologare, astfel cum este definită la articolul 3 punctul 29 din Directiva 2007/46/CE, o cerere de omologare CE de tip a unui vehicul în ceea ce privește sistemul eCall bazat pe serviciul 112 instalat la bordul vehiculului.
      (2)   Cererea menționată la alineatul (1) se întocmește pe baza modelului stabilit în partea 1 din anexa I.
      (3)   Atunci când sunt îndeplinite cerințele tehnice menționate la articolul 5 din Regulamentul delegat (UE) 2017/79, autoritatea de omologare acordă o omologare CE de tip și eliberează un certificat de omologare CE de tip numerotat în conformitate cu sistemul prevăzut în anexa VII la Directiva 2007/46/CE.
      Un stat membru nu atribuie același număr altui tip de vehicul.
      (4)   Certificatul de omologare CE de tip se întocmește pe baza modelului prevăzut în partea 2 din anexa I.
      (5)   Producătorul furnizează, în manualul utilizatorului, informații privind prelucrarea datelor prin intermediul sistemului eCall bazat pe serviciul 112 instalat la bordul vehiculului, pe baza modelului prevăzut în partea 3 din anexa I la prezentul regulament.
      Articolul 3
      Omologarea CE de tip a unităților tehnice separate eCall bazate pe serviciul 112 instalate la bordul vehiculului sau a componentelor sistemului eCall bazat pe serviciul 112 instalat la bordul vehiculului
      (1)   Producătorul prezintă autorității de omologare, astfel cum este definită la articolul 3 punctul 29 din Directiva 2007/46/CE, cererea de omologare CE de tip pentru un tip de unitate tehnică separată eCall bazată pe serviciul 112 instalată la bordul vehiculului sau pentru un tip de componentă a sistemului eCall bazat pe serviciul 112 instalat la bordul vehiculului.
      (2)   Cererea menționată la alineatul (1) se întocmește pe baza modelului prevăzut în partea 1 din anexa II la prezentul regulament.
      (3)   Atunci când sunt îndeplinite cerințele tehnice menționate la articolul 6 din Regulamentul delegat (UE) 2017/79 cu privire la componente și, respectiv, la articolul 7 cu privire la unitățile tehnice separate, autoritatea de omologare acordă o omologare CE de tip și eliberează un certificat de omologare CE de tip și un număr de omologare de tip, care urmează sistemul de numerotare prevăzut în anexa VII la Directiva 2007/46/CE.
      Un stat membru nu atribuie același număr altui tip de unitate tehnică separată sau de componentă.
      (4)   Certificatul de omologare CE de tip se întocmește pe baza modelului prevăzut în partea 2 din anexa II.
      Articolul 4
      Marca de omologare CE de tip
      Fiecare componentă sau unitate tehnică separată care corespunde unui tip în cazul căruia s-a acordat o omologare CE de tip pentru unitate tehnică separată sau pentru componentă, în conformitate cu prezentul regulament, poartă un marcaj de omologare CE de tip în conformitate cu modelul prevăzut în partea 3 din anexa II.
      Articolul 5
      Protecția vieții private și a datelor
      (1)   Producătorul ia toate măsurile necesare pentru a se asigura că sistemul eCall bazat pe serviciul 112 instalat la bordul vehiculului sau unitatea tehnică separată eCall bazată pe serviciul 112 instalată la bordul vehiculului nu pot fi urmărite și nu fac obiectul unei urmăriri constante în starea lor normală de funcționare. Producătorul garantează, de asemenea, că datele din memoria internă a sistemului sau a unității tehnice separate sunt eliminate în mod automat și continuu și nu sunt disponibile în afara sistemului sau a unității tehnice separate instalate la bordul vehiculului, pentru nicio entitate, înainte de declanșarea apelului eCall.
      (2)   Producătorul informează proprietarul vehiculului cu privire la măsurile luate în conformitate cu articolul 6 alineatul (9) din Regulamentul (UE) 2015/758, utilizând modelul furnizat în partea 3 din anexa I la prezentul regulament.
      (3)   Producătorul adoptă măsuri de siguranță corespunzătoare (precum utilizarea tehnologiilor de criptare) pentru a proteja securitatea datelor cu caracter personal din memoria internă a sistemului eCall bazat pe serviciul 112 instalat la bordul vehiculului sau a unității tehnice separate eCall bazate pe serviciul 112 instalate la bordul vehiculului și pentru a preveni supravegherea persoanelor fizice și utilizarea abuzivă a datelor. Astfel de măsuri trebuie să fie adecvate, strict proporționale cu scopul propus și necesare.
      Articolul 6
      Intrare în vigoare și aplicare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 31 martie 2018.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 15 iulie 2016.

               Pentru Comisie

               Președintele

            Jean-Claude JUNCKER

         (1)  JO L 123, 19.5.2015, p. 77.

         (2)  Regulamentul delegat (UE) 2017/79 al Comisiei din 12 septembrie 2016 de stabilire a cerințelor tehnice detaliate și a procedurilor de încercare pentru omologarea CE de tip a autovehiculelor în ceea ce privește sistemele eCall bazate pe serviciul 112 instalate la bordul vehiculelor, a componentelor și a unităților tehnice separate eCall bazate pe serviciul 112 instalate la bordul vehiculelor, precum și de completare și de modificare a Regulamentului (UE) 2015/758 al Parlamentului European și al Consiliului în ceea ce privește derogările și standardele aplicabile (a se vedea pagina 44 din prezentul Jurnal Oficial).

         (3)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

         (4)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

         ANEXA I

            Documente administrative pentru omologarea CE de tip a autovehiculelor cu privire la instalarea sistemelor eCall bazate pe serviciul 112 la bordul vehiculului

         PARTEA 1

            Document informativ

            MODEL

         Document informativ nr. … cu privire la omologarea CE de tip a unui autovehicul în ceea ce privește sistemul eCall bazat pe serviciul 112 instalat la bordul vehiculului.
         Următoarele informații se furnizează în trei exemplare și trebuie să includă un cuprins. Desenele trebuie prezentate la o scară corespunzătoare și trebuie să fie suficient de detaliate, în format A4 sau într-un dosar de format A4. Fotografiile, dacă există, trebuie să fie suficient de detaliate.
         În cazul în care sistemul, componentele sau unitățile tehnice separate menționate în prezentul document informativ sunt dotate cu comenzi electronice, se furnizează informații cu privire la performanțele acestora.
         0.   CONSIDERAȚII GENERALE
         0.1.   Marca (denumirea comercială a producătorului): …
         0.2.   Tipul: …
         0.2.1.   Denumirea (denumirile) comercială(e), dacă este (sunt) disponibilă(e): …
         0.3.   Modalități de identificare a tipului, dacă este marcat pe vehicul (1): …
         0.3.1.   Amplasarea marcajului: …
         0.4.   Categoria vehiculului (2): …
         0.5.   Numele companiei și adresa producătorului: …
         0.8.   Denumirea (denumirile) și adresa (adresele) uzinei (uzinelor) de asamblare: …
         0.9.   Numele și adresa reprezentantului producătorului (dacă există): …
         1.   CARACTERISTICILE GENERALE CONSTRUCTIVE ALE VEHICULULUI
         1.1.   Fotografii și/sau desene ale unui vehicul reprezentativ: …
         9.   CAROSERIE
         9.1.   Tipul de caroserie (4): …
         9.10.   Amenajări interioare
         9.10.2.   Dispunerea și identificarea comenzilor, a martorilor și a indicatoarelor
         9.10.2.1.   Fotografii și/sau desene ale dispunerii simbolurilor și comenzilor, a martorilor și indicatorilor, în special prin indicarea simbolului și a poziției martorului/indicatorului (dacă există) sau o descriere a celorlalte metode folosite pentru avertizarea ocupanților vehiculelor în cazul unei defecțiuni critice care ar determina incapacitatea sistemului de a executa un apel eCall bazat pe serviciul 112: …
         9.12.2.   Natura și poziția sistemelor suplimentare de reținere (indicați da/nu/opțional).

                     (S = partea stângă, D = partea dreaptă, C = centru)

                     Airbag frontal

                     Airbag lateral

                     Dispozitivul de pretensionare a centurii

                     Primul rând de scaune

                     S
                     C
                     D

                     Al doilea rând de scaune (*1)

                     S
                     C
                     D

               9.12.4.   O descriere succintă a componentelor electrice/electronice (dacă există): …
         12.   DIVERSE
         12.8.   Sistemul eCall
         12.8.1.   Prezent: da/nu (3).
         12.8.2.   Descriere tehnică și/sau schițe: …
         12.8.3.   Numărul de omologare de tip (dacă există) a unității tehnice separate eCall instalate la bordul vehiculului: …
         12.8.4.   Pentru sistemul eCall care nu a fost aprobat ca unitate tehnică separată:
         12.8.4.1.   Descriere detaliată, fotografii și/sau desene ale sistemului eCall și poziția acestuia în vehicul: …
         12.8.4.2.   Lista principalelor componente ale sistemului eCall: …
         12.8.4.3.   Schema tuturor conexiunilor electrice: …
         12.8.5.   Prezența sistemului eCall cu servicii asigurate de terți: da/nu (3).
         12.8.6.   Prezența altor servicii cu valoare adăugată: da/nu (3).
         12.8.7.   Declarație de conformitate cu standardele menționate la articolul 5 alineatul (8) din Regulamentul (UE) 2015/758: da/nu (3).
         Data, semnătura

            Note explicative

                     (1)

                     Dacă mijloacele de identificare a tipului conțin caractere care nu sunt relevante pentru descrierea vehiculului, a componentelor sau a unităților tehnice separate care fac obiectul prezentului document informativ, caracterele respective sunt reprezentate în documentație prin simbolul „?” (de exemplu ABC??123??).

                     (2)

                     Conform definiției din partea A a anexei II la Directiva 2007/46/CE.

                     (3)

                     A se tăia dacă nu se aplică.

                     (4)

                     A se utiliza codurile conform definiției din partea C a anexei II la Directiva 2007/46/CE.

               PARTEA 2

            Certificatul de omologare CE de tip

            MODEL

         Format A4 (210 × 297 mm)
         CERTIFICAT DE OMOLOGARE CE DE TIP
         Ștampila autorității de omologare de tip
         Comunicare privind:

                                 —

                                 omologarea CE de tip (1)

                                 —

                                 prelungirea omologării CE de tip (1)

                                 —

                                 refuzul omologării CE de tip (1)

                                 —

                                 retragerea omologării CE de tip (1)

                     pentru un tip de vehicul cu privire la instalarea sistemelor eCall bazate pe seviciul 112 la bordul vehiculului

               referitor la Regulamentul (UE) 2015/758, astfel cum a fost modificat ultima dată prin Regulamentul (UE) …./…
         Numărul omologării CE de tip: …
         Motivul prelungirii: …
         SECȚIUNEA I
         0.1.   Marca (denumirea comercială a producătorului): …
         0.2.   Tipul: …
         0.2.1.   Denumirea (denumirile) comercială(e), dacă este (sunt) disponibilă(e): …
         0.3.   Modalități de identificare a tipului, dacă este marcat pe vehicul (2): …
         0.3.1.   Amplasarea marcajului: …
         0.4.   Categoria vehiculului (3): …
         0.5.   Numele companiei și adresa producătorului: …
         0.8.   Denumirea (denumirile) și adresa (adresele) uzinei (uzinelor) de asamblare: …
         0.9.   Numele și adresa reprezentantului producătorului (dacă există): …
         SECȚIUNEA II
         1.   Informații suplimentare (dacă este cazul): a se vedea addendumul
         2.   Serviciul tehnic responsabil pentru efectuarea încercărilor: …
         3.   Data raportului de încercare: …
         4.   Numărul raportului de încercare: …
         5.   Observații (dacă există): a se vedea addendumul.
         6.   Locul: …
         7.   Data: …
         8.   Semnătura: …

                     Anexe:

                                 1.

                                 Dosar de omologare.

                                 2.

                                 Raport de încercare.

            Note explicative

                     (1)

                     A se tăia dacă nu se aplică.

                     (2)

                     Dacă mijloacele de identificare a tipului conțin caractere care nu sunt relevante pentru descrierea vehiculului, a componentelor sau a unităților tehnice separate care fac obiectul prezentului document informativ, caracterele respective sunt reprezentate în documentație prin simbolul „?” (de exemplu ABC??123??).

                     (3)

                     Conform definiției din partea A a anexei II la Directiva 2007/46/CE.

            Addendum

               la certificatul de omologare CE de tip nr. …

            1.   Informații suplimentare
            1.1.   Scurtă descriere a sistemului eCall montat în vehicul: …
            1.2.   Amplasarea sistemului eCall: …
            1.3.   Modalități de declanșare a sistemului eCall: …
            1.4.   Alimentarea cu energie electrică a sistemului eCall: …
            1.5.   Sistem eCall cu servicii asigurate de terți montat în vehicul: da/nu (1).
            1.6.   Alte servicii cu valoare adăugată: da/nu (1).
            2.   Numărul de omologare de tip al unității tehnice separate/componentei sistemului eCall bazat pe serviciul 112 la bordul vehiculului (1) care este instalată în vehicul (dacă este cazul) pentru a respecta cerințele Regulamentului (UE) 2015/758 și ale actelor sale de punere în aplicare: …
            3.   Observații (dacă există): …

         PARTEA 3

            Model de document de informare a utilizatorului

         Documentația tehnică înmânată odată cu vehiculul (manualul utilizatorului) trebuie să conțină informații clare, cuprinzătoare și ușor accesibile cu privire la sistemul eCall bazat pe serviciul 112 instalat la bordul vehiculului și la modul de funcționare a acestuia, precum și cu privire la existența unui sistem eCall cu servicii asigurate de terți (denumit în continuare „sistem TPS”) sau a altor servicii cu valoare adăugată instalate în vehiculul respectiv și a funcționalităților lor suplimentare.
         Diferențele care există între prelucrarea datelor realizată prin intermediul sistemului eCall bazat pe serviciul 112 instalat la bordul vehiculului și al sistemului TPS sau al unui alt serviciu cu valoare adăugată, dacă sunt disponibile, trebuie precizate în mod clar.
         Informațiile privitoare la protecția vieții private și a datelor trebuie furnizate separat pentru sistemul bazat pe serviciul 112 și pentru sistemul TPS înainte de utilizarea acestora, în vederea evitării confuziei cu privire la scopurile urmărite și la valoarea adăugată a prelucrării datelor.
         Acest model stabilește informațiile minime care trebuie furnizate în mod obligatoriu utilizatorului și poate fi completat cu alte informații adecvate referitoare la circumstanțele specifice în care sunt colectate sau prelucrate datele.
         1.   DESCRIEREA SISTEMULUI ECALL INSTALAT LA BORDUL VEHICULULUI
         1.1.   Prezentare generală a sistemului eCall bazat pe serviciul 112 instalat la bordul vehiculului, modul de funcționare și funcționalitățile acestuia: …
         1.2.   Serviciul eCall bazat pe serviciul 112 este un serviciu public de interes general și este accesibil în mod gratuit.
         1.3.   Sistemul eCall bazat pe serviciul 112 instalat la bordul vehiculului este activat implicit. Acesta este activat automat prin intermediul unor senzori de la bordul vehiculului în eventualitatea unui accident grav. De asemenea, el va fi declanșat automat în cazul în care vehiculul este echipat cu un sistem TPS care nu funcționează în cazul unui accident grav.
         1.4.   Sistemul eCall bazat pe serviciul 112 instalat la bordul vehiculului poate fi de asemenea activat manual, dacă este necesar. Instrucțiuni pentru activarea manuală a sistemului: …
         1.5.   În cazul apariției unei defecțiuni grave a sistemului care ar dezactiva sistemul eCall bazat pe serviciul 112 instalat la bordul vehiculului, ocupanții vehiculului sunt avertizați după cum urmează: …
         2.   INFORMAȚII PRIVIND PRELUCRAREA DATELOR
         2.1.   Orice prelucrare a datelor cu caracter personal prin intermediul sistemului eCall bazat pe serviciul 112 instalat la bordul vehiculului respectă normele de protecție a datelor cu caracter personal prevăzute în Directivele 95/46/CE (2) și 2002/58/CE (3) ale Parlamentului European și ale Consiliului și are la bază, în special, necesitatea de a proteja interesele vitale ale persoanelor în conformitate cu articolul 7 litera (d) din Directiva 95/46/CE (4).
         2.2.   Astfel de date sunt prelucrate exclusiv în scopul gestionării apelului de urgență eCall la numărul european unic pentru apeluri de urgență 112.
         2.3.   Tipuri de date și beneficiarii acestora

         2.3.1.   Sistemul eCall bazat pe serviciul 112 instalat la bordul vehiculului poate colecta și prelucra numai următoarele date:

                     —

                     Numărul de identificare al vehiculului

                     —

                     Tipul vehiculului (autoturism sau vehicul utilitar ușor)

                     —

                     Tipul de stocare care asigură propulsia vehiculului (benzină/motorină/GNC/GPL/electric/hidrogen)

                     —

                     Ultimele trei locuri în care s-a aflat vehiculul și direcția de deplasare

                     —

                     Fișierul-jurnal al activării automate a sistemului și marca sa temporală

                     —

                     Date suplimentare (dacă este cazul): …

               2.3.2.   Beneficiarii datelor prelucrate de sistemul eCall bazat pe serviciul 112 instalat la bordul vehiculului sunt centrele relevante de preluare a apelurilor de urgență, desemnate de autoritățile publice respective ale țării pe teritoriul căreia sunt situate să primească și să gestioneze apelurile eCall la numărul european unic pentru apeluri de urgență 112.
         Informații suplimentare (dacă sunt disponibile): …
         2.4.   Măsuri pentru prelucrarea datelor

         2.4.1.   Sistemul eCall bazat pe serviciul 112 instalat la bordul vehiculului este proiectat astfel încât să garanteze că datele din memoria sistemului nu sunt disponibile în afara acestuia înainte de declanșarea unui apel eCall.
         Observații suplimentare (dacă există): …
         2.4.2.   Sistemul eCall bazat pe serviciul 112 instalat la bordul vehiculului este proiectat astfel încât să garanteze că acesta nu poate fi urmărit și nu face obiectul unei urmăriri constante în starea sa normală de funcționare.
         Observații suplimentare (dacă există): …
         2.4.3.   Sistemul eCall bazat pe serviciul 112 instalat la bordul vehiculului este proiectat astfel încât să garanteze că datele din memoria internă a sistemului sunt eliminate în mod automat și continuu.
         2.4.3.1.   Datele privind locul unde se află vehiculul sunt în mod constant suprascrise în memoria internă a sistemului, astfel încât să se păstreze mereu cel mult ultimele trei locuri actualizate în care s-a aflat vehiculul, pentru funcționarea normală a sistemului.
         2.4.3.2.   Jurnalul datelor privind activitatea din cadrul sistemului eCall bazat pe serviciul 112 instalat la bordul vehiculului este păstrat doar atât cât este necesar pentru a putea gestiona apelurile de urgență eCall și în niciun caz mai mult de 13 ore din momentul inițierii unui apel de urgență eCall.
         Observații suplimentare (dacă există): …
         2.5.   Modalități de exercitare a drepturilor de către persoana vizată

         2.5.1.   Persoana vizată (proprietarul vehiculului) are dreptul de acces la date și de a solicita, după caz, rectificarea, ștergerea sau blocarea datelor referitoare la propria persoană a căror prelucrare nu respectă dispozițiile Directivei 95/46/CE. Orice terță parte căreia i s-au adus la cunoștință datele respective trebuie notificată cu privire la o astfel de rectificare, ștergere sau blocare efectuată în conformitate cu directiva menționată, cu excepția cazului în care notificarea se dovedește a fi imposibilă sau implică eforturi disproporționate.
         2.5.2.   Persoana vizată are dreptul de a sesiza autoritatea competentă de protecție a datelor în cazul în care consideră că i-au fost încălcate drepturile ca rezultat al prelucrării datelor sale cu caracter personal.
         2.5.3.   Serviciul de contact responsabil pentru gestionarea cererilor de acces (dacă există): …
         3.   INFORMAȚII PRIVIND SERVICIILE ASIGURATE DE TERȚI ȘI ALTE SERVICII CU VALOARE ADĂUGATĂ (DACĂ SUNT MONTATE)
         3.1.   Descrierea funcționării și a funcționalităților sistemului TPS/serviciului cu valoare adăugată: …
         3.2.   Orice prelucrare a datelor cu caracter personal prin sistemul TPS/alt serviciu cu valoare adăugată trebuie să respecte normele de protecție a datelor cu caracter personal prevăzute în Directivele 95/46/CE și 2002/58/CE.
         3.2.1.   Temeiul juridic pentru utilizarea sistemului TPS și/sau a serviciilor cu valoare adăugată și pentru prelucrarea datelor prin intermediul acestora: …
         3.3.   Sistemul TPS și/sau serviciile cu valoare adăugată prelucrează datele cu caracter personal doar pe baza consimțământului explicit al persoanei vizate (proprietarul sau proprietarii vehiculului).
         3.4.   Modalități de prelucrare a datelor prin sistemul TPS și/sau prin alte servicii cu valoare adăugată, inclusiv orice informație suplimentară necesară cu privire la trasabilitatea, urmărirea și prelucrarea datelor cu caracter personal: …
         3.5.   Proprietarul unui vehicul echipat cu un sistem eCall cu servicii asigurate de terți și/sau cu un alt serviciu cu valoare adăugată, pe lângă sistemul eCall bazat pe serviciul 112 instalat la bordul vehiculului, are dreptul de a alege să utilizeze sistemul eCall bazat pe serviciul 112 instalat la bordul vehiculului în defavoarea sistemului eCall cu servicii asigurate de terți și a celuilalt serviciu cu valoare adăugată.
         3.5.1.   Datele de contact pentru solicitările de dezactivare a sistemului eCall cu servicii asigurate de terți: …

            (*1)  Dacă este necesar, tabelul poate fi extins pentru vehiculele cu mai mult de două rânduri de scaune sau dacă există mai mult de trei scaune pe lățimea vehiculului.

            (1)  A se tăia dacă nu se aplică.

            (2)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (JO L 281, 23.11.1995, p. 31).

            (3)  Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) (JO L 201, 31.7.2002, p. 37).

            (4)  Directiva 95/46/CE este abrogată de Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor) (JO L 119, 4.5.2016, p. 1). Regulamentul se aplică de la 25 mai 2018.

         ANEXA II

            Documente administrative pentru omologarea CE de tip a unității tehnice separate eCall bazate pe serviciul 112 instalate la bordul vehiculului sau a componentei sistemului eCall bazat pe serviciul 112 instalat la bordul vehiculului

         PARTEA 1

            Document informativ

            MODEL

         Document informativ nr. … legat de omologarea CE de tip a unei unități tehnice separate eCall bazate pe serviciul 112 instalate la bordul vehiculului sau a unei componente a sistemului eCall bazat pe serviciul 112 instalat la bordul vehiculului (3).
         Următoarele informații se furnizează în trei exemplare și trebuie să includă un cuprins. Desenele trebuie prezentate la o scară corespunzătoare și trebuie să fie suficient de detaliate, în format A4 sau într-un dosar de format A4. Fotografiile, dacă există, trebuie să fie suficient de detaliate.
         În cazul în care componentele sau unitățile tehnice separate menționate în prezentul document informativ sunt dotate cu comenzi electronice, se furnizează informații cu privire la performanțele acestora.
         0.   CONSIDERAȚII GENERALE
         0.1.   Marca (denumirea comercială a producătorului): …
         0.2.   Tipul: …
         0.3.   Modalități de identificare a tipului, dacă este marcat pe unitatea tehnică separată (1): …
         0.3.1.   Amplasarea marcajului: …
         0.4.   În cazul unei unități tehnice separate, destinată pentru categoria vehiculului (2): …
         0.5.   Numele companiei și adresa producătorului: …
         0.7.   Amplasarea și metoda de aplicare a marcajului de omologare CE: …
         0.9.   Numele și adresa reprezentantului producătorului (dacă există): …
         12.8.   Sistemul eCall
         12.8.2.   Descriere tehnică și/sau schițe: …
         12.8.3.1.   Fotografiile și/sau desenele suficient de detaliate și la o scară corespunzătoare pentru a permite identificarea unității tehnice separate sau a componentei. Desenele trebuie să prezinte poziția destinată în vehicul a unității tehnice separate sau a componentei și spațiul destinat pentru marca de omologare CE de tip a unității tehnice separate sau ale componentei: …
         12.8.3.1.1.   Instrucțiuni pentru instalarea în vehicul, inclusiv poziția și orientarea componentei sistemului eCall bazat pe serviciul 112 instalat la bordul vehiculului: …
         12.8.3.1.2.   Amplasarea și metoda de montare în vehicul a unității tehnice separate bazate pe serviciul 112 instalate la bordul vehiculului: …
         12.8.3.2.   Lista principalelor părți constituente ale unității tehnice separate sau ale componentei: …
         12.8.7.   Declarație de conformitate cu standardele menționate la articolul 5 alineatul (8) din Regulamentul (UE) 2015/758: da/nu (3).

            Note explicative

                     (1)

                     Dacă mijloacele de identificare a tipului conțin caractere care nu sunt relevante pentru descrierea vehiculului, a componentelor sau a unităților tehnice separate care fac obiectul prezentului document informativ, caracterele respective sunt reprezentate în documentație prin simbolul „?” (de exemplu ABC??123??).

                     (2)

                     Conform definiției din secțiunea A a anexei II la Directiva 2007/46/CE.

                     (3)

                     A se tăia dacă nu se aplică.

               PARTEA 2

            Certificatul de omologare CE de tip

            MODEL

         Format A4 (210 × 297 mm)
         CERTIFICAT DE OMOLOGARE CE DE TIP
         Ștampila autorității de omologare de tip
         Comunicare privind:

                                 —

                                 omologarea CE de tip (2)

                                 —

                                 prelungirea omologării CE de tip (2)

                                 —

                                 refuzul omologării CE de tip (2)

                                 —

                                 retreagrea omologării CE de tip (2)

                     pentru o unitate tehnică separată eCall bazată pe serviciul 112 instalată la bordul vehiculului / o componentă a sistemului eCall bazat de serviciul 112 instalat la bordul autovehiculului (2)

               referitor la Regulamentul (UE) 2015/758.
         Numărul omologării CE de tip: …
         Motivul prelungirii: …
         SECȚIUNEA I
         0.1.   Marca (denumirea comercială a producătorului): …
         0.2.   Tipul: …
         0.3.   Modalități de identificare a tipului dacă este marcat pe unitatea tehnică separată/componentă (2): …
         0.3.1   Amplasarea marcajului: …
         0.4.   În cazul unei unități tehnice separate, destinată categoriei de vehicul (3): …
         0.5.   Denumirea și adresa producătorului: …
         0.7.   Amplasarea și metoda de aplicare a marcajului de omologare CE: …
         0.9.   Numele și adresa reprezentantului producătorului (dacă există): …
         SECȚIUNEA II
         1.   Informații suplimentare (dacă este cazul): a se vedea addendumul
         2.   Serviciul tehnic responsabil pentru efectuarea încercărilor: …
         3.   Data raportului de încercare: …
         4.   Numărul raportului de încercare: …
         5.   Observații (dacă există): a se vedea addendumul.
         6.   Locul: …
         7.   Data: …
         8.   Semnătura: …

                     Anexe:

                                 1.

                                 Dosar de omologare.

                                 2.

                                 Raport de încercare.

            Addendum

               la certificatul de omologare CE de tip nr. …

            1.   Informații suplimentare
            1.1.   Scurtă descriere a unității tehnice separate eCall bazate pe serviciul 112 instalate la bordul vehiculului/a componentei sistemului eCall bazat pe serviciul 112 instalat la bordul vehiculului (3): …
            1.1.1.   Instrucțiuni pentru instalarea în vehicul, inclusiv poziția și orientarea componentei sistemului eCall bazat pe serviciul 112 instalat la bordul vehiculului: …
            1.1.2.   Exemplu de marcaj de omologare CE de tip pe unitatea tehnică separată bazată pe serviciul 112 instalată la bordul vehiculului/componenta sistemului eCall bazat pe serviciul 112 instalat la bordul vehiculului (3): …
            1.2.   Amplasarea și metoda de montare a unității tehnice separate eCall în vehicul: …
            1.3.   Modalități de declanșare: …
            1.4.   Alimentarea cu energie electrică: …
            2.   Componenta sistemului eCall bazat pe serviciul 112 instalat la bordul vehiculului este conformă cu cerințele tehnice prevăzute în anexa I la Regulamentul delegat (UE) 2017/79 al Comisiei. În plus, aceasta respectă, de asemenea, cerințele tehnice prevăzute de:
            2.1.   Anexa IV la Regulamentul delegat (UE) 2017/79: da/nu (3).
            2.2.   Anexa VI la Regulamentul delegat (UE) 2017/79: da/nu (3).
            2.3.   Anexa VII la Regulamentul delegat (UE) 2017/79: da/nu (3).
            3.   Observații (dacă există): …

         PARTEA 3

            Marca de omologare CE de tip pentru unitățile tehnice separate și pentru componente

         1.   Marca de omologare CE de tip a componentelor și a unităților tehnice separate constă în:
         1.1.   Un dreptunghi în jurul literei minuscule „e”, urmat de numărul distinctiv al statului membru care a acordat omologarea CE de tip unei componente sau unei unități tehnice separate:

                     1

                     pentru Germania

                     12

                     pentru Austria

                     26

                     pentru Slovenia

                     2

                     pentru Franța

                     13

                     pentru Luxemburg

                     27

                     pentru Slovacia

                     3

                     pentru Italia

                     17

                     pentru Finlanda

                     29

                     pentru Estonia

                     4

                     pentru Țările de Jos

                     18

                     pentru Danemarca

                     32

                     pentru Letonia

                     5

                     pentru Suedia

                     19

                     pentru România

                     34

                     pentru Bulgaria

                     6

                     pentru Belgia

                     20

                     pentru Polonia

                     36

                     pentru Lituania

                     7

                     pentru Ungaria

                     21

                     pentru Portugalia

                     49

                     pentru Cipru

                     8

                     pentru Republica Cehă

                     23

                     pentru Grecia

                     50

                     pentru Malta

                     9

                     pentru Spania

                     24

                     pentru Irlanda

                     11

                     pentru Regatul Unit

                     25

                     pentru Croația

               1.2.   În apropierea dreptunghiului, „numărul de omologare de bază”, conținut în secțiunea 4 a numărului omologării de tip, precedat de cele două cifre care indică numărul secvențial atribuit prezentului regulament. În prezent, numărul secvențial este „00”.
         1.3.   În cazul unei unități tehnice separate eCall bazate pe serviciul 112 instalate la bordul vehiculului, în vecinătatea dreptunghiului numărul secvențial trebuie precedat de simbolul „ECALL”.
         2.   Marca de omologare CE de tip este aplicată pe o parte principală a unității tehnice separate eCall bazate pe serviciul 112 instalate la bordul vehiculului sau a componentei sistemului eCall bazat pe serviciul 112 instalat la bordul vehiculului, astfel încât să fie indelebilă și ușor și clar lizibilă.
         3.   Exemple de mărci de omologare CE de tip pentru unități tehnice separate eCall bazate pe serviciul 112 instalate la bordul vehiculului și pentru componentele unui sistem eCall bazat pe serviciul 112 instalat la bordul vehiculului sunt prezentate în figura 1 și, respectiv, în figura 2.

            Figura 1

            Exemplu de marcă de omologare CE de tip pentru unități tehnice separate eCall bazate pe serviciul 112 instalate la bordul vehiculului

            Notă explicativă

                     Legendă:

                     Omologarea CE de tip pentru unitatea tehnică separată a fost eliberată de Bulgaria, cu numărul 0046. Primele două cifre, „00”, indică faptul că unitatea tehnică separată a fost omologată în conformitate cu prezentul regulament.

            Figura 2

            Exemplu de marcă de omologare CE de tip pentru componentele sistemului eCall bazat pe serviciul 112 instalat la bordul vehiculului

            Notă explicativă

                     Legendă:

                     Omologarea CE de tip pentru componentă a fost eliberată de Germania, cu numărul 00026. Primele două cifre, „00”, indică faptul că componenta a fost omologată în conformitate cu prezentul regulament.

            (1)  Dacă mijloacele de identificare a tipului conțin caractere care nu sunt relevante pentru descrierea vehiculului, a componentelor sau a unităților tehnice separate care fac obiectul prezentului document informativ, caracterele respective sunt reprezentate în documentație prin simbolul „?” (de exemplu ABC??123??).

            (2)  A se tăia dacă nu se aplică.

            (3)  A se tăia dacă nu se aplică.


title: Regulamentul de punere în aplicare (UE) nr. 377/2011 al Comisiei din 15 aprilie 2011 privind prețurile de vânzare a cerealelor pentru a zecea serie de invitații separate de participare la licitație din cadrul procedurii de licitație deschise prin Regulamentul (UE) nr. 1017/2010

text:
               16.4.2011

               RO

               Jurnalul Oficial al Uniunii Europene

               L 102/19

         REGULAMENTUL DE PUNERE ÎN APLICARE (UE) NR. 377/2011 AL COMISIEI
   din 15 aprilie 2011
   privind prețurile de vânzare a cerealelor pentru a zecea serie de invitații separate de participare la licitație din cadrul procedurii de licitație deschise prin Regulamentul (UE) nr. 1017/2010
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (f), coroborat cu articolul 4,
   întrucât:

               (1)

               Regulamentul (UE) nr. 1017/2010 al Comisiei (2) a deschis vânzările de cereale prin procedură de licitație în conformitate cu condițiile prevăzute de Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (3).

               (2)

               Având în vedere ofertele primite în urma invitațiilor separate de participare la licitație, Comisia trebuie să fixeze pentru fiecare tip de cereale și pentru fiecare stat membru un preț minim de vânzare sau să decidă să nu fixeze un preț minim de vânzare, în conformitate cu articolul 46 alineatul (1) din Regulamentul (UE) nr. 1272/2009 și cu articolul 4 din Regulamentul (UE) nr. 1017/2010.

               (3)

               Pe baza ofertelor primite pentru a zecea serie de invitații separate de participare la licitație, s-a decis că trebuie fixat un preț minim de vânzare pentru anumite cereale și pentru anumite state membre și că nu trebuie fixat un preț minim de vânzare pentru alte cereale și alte state membre.

               (4)

               Pentru a transmite pieței un semnal rapid și a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene.

               (5)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Pentru a zecea serie de invitații separate de participare la licitație pentru vânzarea de cereale din cadrul procedurii de licitație deschise prin Regulamentul (UE) nr. 1017/2010, pentru care termenul de depunere a ofertelor a expirat la 13 aprilie 2011, deciziile referitoare la prețul de vânzare pentru fiecare tip de cereale și fiecare stat membru sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 aprilie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 293, 11.11.2010, p. 41.

      (3)  JO L 349, 29.12.2009, p. 1.

      ANEXĂ

         Decizii privind vânzările

                  (EUR/tonă)

                  Stat membru

                  Prețul minim de vânzare

                  Grâu comun

                  Orz

                  Porumb

                  Codul NC 1001 90

                  Codul NC 1003 00

                  Codul NC 1005 90 00

                  Belgique/België

                  X

                  X

                  X

                  България

                  X

                  X

                  X

                  Česká republika

                  X

                  —

                  X

                  Danmark

                  X

                  X

                  X

                  Deutschland

                  X

                  °

                  X

                  Eesti

                  X

                  X

                  X

                  Eire/Ireland

                  X

                  X

                  X

                  Elláda

                  X

                  X

                  X

                  España

                  X

                  X

                  X

                  France

                  X

                  °

                  X

                  Italia

                  X

                  X

                  X

                  Kypros

                  X

                  X

                  X

                  Latvija

                  X

                  X

                  X

                  Lietuva

                  X

                  X

                  X

                  Luxembourg

                  X

                  X

                  X

                  Magyarország

                  X

                  X

                  X

                  Malta

                  X

                  X

                  X

                  Nederland

                  X

                  X

                  X

                  Österreich

                  X

                  X

                  X

                  Polska

                  X

                  X

                  X

                  Portugal

                  X

                  X

                  X

                  România

                  X

                  X

                  X

                  Slovenija

                  X

                  X

                  X

                  Slovensko

                  X

                  X

                  X

                  Suomi/Finland

                  X

                  154,00

                  X

                  Sverige

                  X

                  173,60

                  X

                  United Kingdom

                  X

                  170,25

                  X

                              —

                              Nu s-a fixat niciun preț minim de vânzare (toate ofertele au fost respinse).

                              °

                              Nu s-au depus oferte.

                              X

                              Nu sunt disponibile cereale pentru vânzare.

                              #

                              Nu se aplică.


title: Regulamentul de punere în aplicare (UE) 2015/151 al Comisiei din 30 ianuarie 2015 de modificare a anexei la Regulamentul (UE) nr. 37/2010 în ceea ce privește substanța doxiciclină  Text cu relevanță pentru SEE

text:
               31.1.2015

               RO

               Jurnalul Oficial al Uniunii Europene

               L 26/13

         REGULAMENTUL DE PUNERE ÎN APLICARE (UE) 2015/151 AL COMISIEI
   din 30 ianuarie 2015
   de modificare a anexei la Regulamentul (UE) nr. 37/2010 în ceea ce privește substanța doxiciclină
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Limita maximă de reziduuri (denumită în continuare „LMR”) pentru substanțele active din punct de vedere farmacologic destinate utilizării în Uniune în medicamentele de uz veterinar pentru animalele de la care se obțin alimente sau în produse biocide folosite în zootehnie se stabilește în conformitate cu Regulamentul (CE) nr. 470/2009.

               (2)

               Substanțele farmacologic active și clasificarea lor în ceea ce privește LMR-urile aplicabile alimentelor de origine animală sunt prezentate în anexa la Regulamentul (UE) nr. 37/2010 al Comisiei (2).

               (3)

               Doxiciclina este inclusă în prezent în tabelul 1 din anexa la Regulamentul (UE) nr. 37/2010 ca substanță permisă pentru specii de bovine, porcine și păsări de curte, pentru mușchi, ficat și rinichi provenind de la speciile de bovine, cu excepția animalelor de la care se obține lapte destinat consumului uman, și pentru mușchi, piele și țesut adipos, ficat și rinichi provenind de la specii de porcine și păsări de curte, cu excepția animalelor de la care se obțin ouă destinate consumului uman.

               (4)

               O cerere de extindere a rubricii actuale referitoare la doxiciclină, pentru a include iepurii, a fost înaintată Agenției Europene pentru Medicamente.

               (5)

               În conformitate cu articolul 5 din Regulamentul (CE) nr. 470/2009, Agenției Europene pentru Medicamente îi revine sarcina de a aprecia dacă LMR-urile stabilite pentru o substanță farmacologic activă dintr-un anumit aliment pot fi utilizate în cazul unui alt aliment provenit de la animale din aceeași specie sau dacă LMR-urile stabilite pentru o substanță farmacologic activă aplicabile uneia sau mai multor specii pot fi utilizate în cazul altor specii. Comitetul pentru medicamente de uz veterinar a recomandat stabilirea unei LMR pentru doxiciclină pentru iepuri și extrapolarea LMR pentru doxiciclină de la specii de bovine, porcine, păsări de curte și iepuri la toate speciile de la care se obțin produse alimentare.

               (6)

               Prin urmare, rubrica pentru doxiciclină din tabelul 1 din anexa la Regulamentul (UE) nr. 37/2010 ar trebui modificată pentru a include LMR pentru toate speciile de la care se obțin produse alimentare, în ceea ce privește mușchii, țesutul adipos, ficatul și rinichii, cu excepția animalelor de la care se obțin lapte sau ouă destinate consumului uman.

               (7)

               Este necesar să se stabilească un termen rezonabil care să permită părților interesate în cauză să adopte eventuale măsuri necesare pentru a se conforma limitelor maxime nou stabilite ale reziduurilor.

               (8)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 aprilie 2015

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 ianuarie 2015.

            Pentru Comisie

            Președintele

         Jean-Claude JUNCKER

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      ANEXĂ
      În tabelul 1 din anexa la Regulamentul (UE) nr. 37/2010, rubrica corespunzătoare substanței doxiciclină se înlocuiește cu următorul text:

                     Substanță farmacologic activă

                     Reziduu marker

                     Specie animală

                     LMR

                     Țesuturi țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Doxiciclină

                     Doxiciclină

                     Toate speciile de la care se obțin alimente

                     100 μg/kg
                     300 μg/kg
                     300 μg/kg
                     600 μg/kg

                     Mușchi
                     Țesut adipos
                     Ficat
                     Rinichi

                     La pești, LMR din mușchi se referă la «mușchi și piele în proporții naturale».
                     Valorile LMR pentru țesut adipos, ficat și rinichi nu se aplică peștilor.
                     La porcine și păsări de curte, LMR pentru țesut adipos se referă la «piele și țesut adipos în proporții naturale».
                     Nu se utilizează la animalele de la care se obțin lapte sau ouă destinate consumului uman.

                     Agenți antiinfecțioși/Antibiotice”


title: Regulamentul de punere în aplicare (UE) 2016/605 al Comisiei din 19 aprilie 2016 privind deschiderea și modul de gestionare a unui contingent tarifar temporar pentru uleiul de măsline originar din Tunisia și de modificare a Regulamentului (CE) nr. 1918/2006

text:
               20.4.2016

               RO

               Jurnalul Oficial al Uniunii Europene

               L 104/11

         REGULAMENTUL DE PUNERE ÎN APLICARE (UE) 2016/605 AL COMISIEI
   din 19 aprilie 2016
   privind deschiderea și modul de gestionare a unui contingent tarifar temporar pentru uleiul de măsline originar din Tunisia și de modificare a Regulamentului (CE) nr. 1918/2006
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 alineatele (a)-(e),
   întrucât:

               (1)

               Articolul 1 din Regulamentul (UE) 2016/580 al Parlamentului European și al Consiliului (2) deschide, pentru anii 2016 și 2017, un contingent tarifar anual scutit de taxe vamale de 35 000 de tone pentru importurile în Uniune de ulei de măsline virgin originar din Tunisia care se încadrează la codurile NC 1509 10 10 și 1509 10 90.

               (2)

               Articolul 3 din Protocolul nr. 1 la Acordul euromediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte (3), astfel cum a fost modificat prin articolul 3 alineatul (1) din Protocolul la Acordul euromediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, pentru a se ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană (4), aprobat prin Decizia 2005/720/CE a Consiliului (5), deschide un contingent tarifar, cu rata zero, de 56 700 tone pentru importul de ulei de măsline încadrat la codurile NC 1509 10 10 și 1509 10 90, obținut integral în Tunisia și transportat direct din această țară în Uniune. Deschiderea și gestionarea acestui contingent tarifar sunt prevăzute în Regulamentul (CE) nr. 1918/2006 al Comisiei (6).

               (3)

               Din motive de coerență, este oportun să se gestioneze contingentul tarifar temporar de 35 000 tone în același mod ca și contingentul tarifar permanent de 56 700 tone.

               (4)

               Regulamentele (CE) nr. 1345/2005 (7), (CE) nr. 1301/2006 (8) și (CE) nr. 376/2008 (9) ale Comisiei ar trebui să se aplice fără a aduce atingere condițiilor și derogărilor suplimentare prevăzute în prezentul regulament.

               (5)

               Articolul 3 din Regulamentul (CE) nr. 1918/2006, care stabilește cerințele de notificare și de emitere a licențelor, perioada de valabilitate a licențelor de import și cuantumul garanției, ar trebui să se aplice, cu excepția cazului în care prezentul regulament prevede altfel.

               (6)

               Pentru a conferi mai multă flexibilitate operatorilor în ceea ce privește utilizarea contingentelor pentru importurile de ulei de măsline virgin originar din Tunisia, obligația de a defalca notificarea în funcție de codul NC ar trebui eliminată. Prin urmare, Regulamentul (CE) nr. 1918/2006 ar trebui modificat în consecință.

               (7)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Regulamentele (CE) nr. 1345/2005, (CE) nr. 1301/2006 și (CE) nr. 376/2008 și articolul 3 din Regulamentul (CE) nr. 1918/2006 se aplică, cu excepția cazului în care prezentul regulament prevede altfel.
   Articolul 2
   (1)   Un contingent tarifar anual scutit de taxe vamale cu numărul de ordine 09.4033 (denumit în continuare „contingentul temporar”), este deschis, pentru anii 2016 și 2017, în ceea ce privește importurile în Uniune de ulei de măsline virgin încadrat la codurile NC 1509 10 10 și NC 1509 10 90, obținut integral în Tunisia și transportat direct din această țară în Uniune, sub rezerva condițiilor stabilite în prezentul regulament. Volumul contingentului temporar este de 35 000 de tone pe an.
   (2)   Contingentul temporar este pus la dispoziție numai după ce a fost alocat întregul contigent anual cu numărul de ordine 09.4032, prevăzut la articolul 2 din Regulamentul (CE) nr. 1918/2006.
   (3)   Contingentul tarifar temporar se deschide de la data de 1 ianuarie a fiecărui an. Cu toate acestea, pentru anul 2016, contingentul temporar se deschide de la intrarea în vigoare a prezentului regulament până la 31 decembrie 2016.
   Articolul 3
   Cererile de licențe pentru contingentul temporar sunt permise din prima zi de luni sau din prima zi de marți de după intrarea în vigoare a actului de punere în aplicare de suspendare a depunerii cererilor pentru contingentul cu numărul de ordine 09.4032.
   În ceea ce privește anul 2016, cererile de licențe pentru contingentul temporar sunt permise din prima zi de luni sau din prima zi de marți de după intrarea în vigoare a prezentului regulament.
   Articolul 4
   La articolul 3 alineatul (2) din Regulamentul (CE) nr. 1918/2006, a doua teză se elimină.
   Articolul 5
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 aprilie 2016.

            Pentru Comisie

            Președintele

         Jean-Claude JUNCKER

      (1)  JO L 347, 20.12.2013, p. 671.

      (2)  Regulamentul (UE) 2016/580 al Parlamentului European și al Consiliului din 13 aprilie 2016 privind introducerea de măsuri comerciale autonome de urgență pentru Republica Tunisia (JO L 102, 18.4.2016, p. 1).

      (3)  JO L 97, 30.3.1998, p. 2. Acord, astfel cum a fost modificat ultima dată prin Decizia 2006/612/CE a Consiliului (JO L 260, 21.9.2006, p. 1).

      (4)  JO L 278, 21.10.2005, p. 3.

      (5)  Decizia 2005/720/CE a Consiliului din 20 septembrie 2005 privind încheierea Protocolului la Acordul euromediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, pentru a ține seama de aderarea Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace la Uniunea Europeană (JO L 278, 21.10.2005, p. 1).

      (6)  Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (JO L 365, 21.12.2006, p. 84).

      (7)  Regulamentul (CE) nr. 1345/2005 al Comisiei din 16 august 2005 de stabilire a normelor de aplicare a sistemului de licențe de import în sectorul uleiului de măsline (JO L 212, 17.8.2005, p. 13).

      (8)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      (9)  Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (JO L 114, 26.4.2008, p. 3).


title: Regulamentul de punere în aplicare (UE) 2016/2073 al Comisiei din 23 noiembrie 2016 privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2016

text:
               26.11.2016

               RO

               Jurnalul Oficial al Uniunii Europene

               L 320/25

         REGULAMENTUL DE PUNERE ÎN APLICARE (UE) 2016/2073 AL COMISIEI
   din 23 noiembrie 2016
   privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2016
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European Și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 (1) ale Consiliului, în special articolul 26 alineatul (6),
   după consultarea Comitetului pentru fondurile agricole,
   întrucât:

               (1)

               În conformitate cu articolul 169 alineatul (3) din Regulamentul (UE, Euratom) nr. 966/2012 al Parlamentului European și al Consiliului (2), creditele neangajate referitoare la acțiunile finanțate din Fondul european de garantare agricolă (FEGA) menționate la articolul 4 alineatul (1) din Regulamentul (UE) nr. 1306/2013 pot fi reportate în exercițiul financiar următor. Această reportare este limitată la 2 % din creditele inițiale și la suma de ajustare a plăților directe menționată la articolul 8 din Regulamentul (UE) nr. 1307/2013 al Parlamentului European și al Consiliului (3), care a fost aplicată în cursul exercițiului financiar precedent. Ea poate conduce la efectuarea unei plăți suplimentare către beneficiarii finali care au făcut obiectul respectivei ajustări financiare.

               (2)

               În conformitate cu articolul 26 alineatul (5) din Regulamentul (UE) nr. 1306/2013, prin derogare de la articolul 169 alineatul (3) din Regulamentul (UE, Euratom) nr. 966/2012, statele membre trebuie să ramburseze reportarea menționată la articolul 169 alineatul (3) din Regulamentul (UE, Euratom) nr. 966/2012 beneficiarilor finali care fac obiectul ratei de ajustare în cursul exercițiului financiar în care sunt reportate creditele. Rambursarea respectivă se aplică numai beneficiarilor finali din statele membre care au făcut obiectul disciplinei financiare (4) în cursul exercițiului financiar precedent.

               (3)

               În conformitate cu articolul 26 alineatul (7) din Regulamentul (UE) nr. 1306/2013, sumele constituind rezerva pentru situațiile de criză din sectorul agricol, menționată la articolul 25 din același regulament, care nu sunt puse la dispoziție pentru măsurile de criză până la finalul exercițiului financiar trebuie luate în considerare atunci când se stabilește cuantumul reportării care trebuie rambursat.

               (4)

               În conformitate cu articolul 1 alineatul (1) din Regulamentul (UE) 2015/1146 al Parlamentului European și al Consiliului (5), disciplina financiară este aplicată plăților directe în ceea ce privește anul calendaristic 2015 pentru a constitui rezerva pentru situații de criză în valoare de 441,6 milioane EUR. În exercițiul financiar 2016 nu s-a apelat la rezerva pentru situații de criză.

               (5)

               Pe baza declarațiilor de cheltuieli ale statelor membre pentru perioada 16 octombrie 2015 – 15 octombrie 2016, reducerea disciplinei financiare aplicată efectiv de statele membre în decursul exercițiului financiar 2016 se ridică la 435 de milioane EUR.

               (6)

               În consecință, creditele neutilizate corespunzând sumei de 435 de milioane EUR aferente disciplinei financiare aplicate în decursul exercițiului financiar 2016, care rămâne în limita de 2 % din creditele inițiale, pot fi reportate în exercițiul financiar 2017 în urma unei decizii a Comisiei în conformitate cu articolul 169 alineatul (3) al cincilea paragraf din Regulamentul (UE, Euratom) nr. 966/2012.

               (7)

               Pentru a se garanta că rambursarea respectivelor credite către beneficiarii finali rămâne proporțională cu suma ajustării corespunzătoare disciplinei financiare, este adecvat ca sumele aflate la dispoziția statelor membre pentru rambursare să fie stabilite de către Comisie.

               (8)

               Pentru a evita obligarea statelor membre să efectueze o plată suplimentară pentru această rambursare, prezentul regulament trebuie să se aplice de la 1 decembrie 2016. În consecință, sumele stabilite prin prezentul regulament sunt definitive și se aplică, fără a aduce atingere aplicării de reduceri în conformitate cu articolul 41 din Regulamentul (UE) nr. 1306/2013, oricăror alte corecții luate în considerare în decizia de plată lunară care privește cheltuielile efectuate de către agențiile de plăți din statele membre pentru luna octombrie a anului 2016, în conformitate cu articolul 18 alineatul (3) din Regulamentul (UE) nr. 1306/2013, precum și oricăror alte deduceri și plăți suplimentare care urmează să fie efectuate în conformitate cu articolul 18 alineatul (4) din regulamentul în cauză sau oricăror alte decizii care vor fi luate în cadrul procedurii de verificare a conturilor.

               (9)

               În conformitate cu articolul 169 alineatul (3) din Regulamentul (UE, Euratom) nr. 966/2012, creditele neangajate pot fi reportate doar în exercițiul financiar următor. Este așadar adecvat ca datele de eligibilitate pentru cheltuielile statelor membre în legătură cu rambursarea în conformitate cu articolul 26 alineatul (5) din Regulamentul (UE) nr. 1306/2013 să fie stabilite de către Comisie, luând în considerare exercițiul financiar agricol, astfel cum este definit la articolul 39 din regulamentul în cauză.

               (10)

               Pentru a se ține seama de intervalul de timp scurt dintre comunicarea execuției creditelor FEGA pentru 2016 în gestiune partajată pentru perioada 16 octombrie 2015 – 15 octombrie 2016 de către statele membre și de necesitatea de a aplica prezentul regulament începând cu 1 decembrie 2016, prezentul regulament ar trebui să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Sumele corespunzătoare creditelor care vor fi reportate din exercițiul financiar 2016 în conformitate cu articolul 169 alineatul (3) din Regulamentul (UE, Euratom) nr. 966/2012 și care, în conformitate cu articolul 26 alineatul (5) din Regulamentul (UE) nr. 1306/2013, sunt puse la dispoziția statelor membre în vederea rambursării către beneficiarii finali care fac obiectul ratei de ajustare în exercițiul financiar 2017, sunt stabilite în anexa la prezentul regulament.
   Sumele care vor fi reportate fac obiectul unei decizii de reportare luată de Comisie în conformitate cu articolul 169 alineatul (3) al cincilea paragraf din Regulamentul (UE, Euratom) nr. 966/2012.
   Articolul 2
   Cheltuielile efectuate de statele membre în legătură cu rambursarea creditelor reportate sunt eligibile pentru finanțare din partea Uniunii doar dacă sumele în cauză au fost plătite beneficiarilor înainte de 16 octombrie 2017.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 1 decembrie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 noiembrie 2016.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 549.

      (2)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).

      (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (4)  În conformitate cu articolul 8 alineatul (2) din Regulamentul (UE) nr. 1307/2013, disciplina financiară nu se aplică în exercițiul financiar 2016 în Bulgaria, Croația și România.

      (5)  Regulamentul (UE) 2015/1146 al Parlamentului European și al Consiliului din 8 iulie 2015 de stabilire a ratei de ajustare prevăzute în Regulamentul (UE) nr. 1306/2013 pentru plățile directe în ceea ce privește anul calendaristic 2015 (JO L 191, 17.7.2015, p. 6).

      ANEXĂ

         Sume disponibile pentru rambursarea creditelor reportate

                  (sume în EUR)

                  Belgia

                  6 414 552

                  Republica Cehă

                  11 049 216

                  Danemarca

                  10 864 696

                  Germania

                  60 049 657

                  Estonia

                  1 293 797

                  Irlanda

                  13 600 170

                  Grecia

                  17 254 566

                  Spania

                  55 869 779

                  Franța

                  90 755 440

                  Italia

                  39 147 477

                  Cipru

                  368 399

                  Letonia

                  1 676 449

                  Lituania

                  3 462 420

                  Luxemburg

                  416 787

                  Ungaria

                  15 068 124

                  Malta

                  34 366

                  Țările de Jos

                  8 963 299

                  Austria

                  7 080 542

                  Polonia

                  25 435 226

                  Portugalia

                  6 735 448

                  Slovenia

                  987 364

                  Slovacia

                  5 646 824

                  Finlanda

                  6 067 712

                  Suedia

                  7 922 613

                  Regatul Unit

                  38 847 027


title: Regulamentul de punere în aplicare (UE) nr. 698/2012 al Comisiei din 25 iulie 2012 privind clasificarea anumitor mărfuri în Nomenclatura combinată

text:
               31.7.2012

               RO

               Jurnalul Oficial al Uniunii Europene

               L 203/34

         REGULAMENTUL DE PUNERE ÎN APLICARE (UE) NR. 698/2012 AL COMISIEI
   din 25 iulie 2012
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:

               (1)

               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

               (2)

               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

               (3)

               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.

               (4)

               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.

               (5)

               Măsurile prevăzute la punctele 1 și 3 din anexa la prezentul regulament sunt conforme cu avizul Comitetului Codului vamal. Comitetul Codului vamal nu a emis un aviz cu privire la punctul 2 din anexa la prezentul regulament în termenul stabilit de președintele său,

         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2012.

            Pentru Comisie, pentru președinte

         Algirdas ŠEMETA

            Membru al Comisiei

      (1)  JO L 256, 7.9.1987, p. 1.

      (2)  JO L 302, 19.10.1992, p. 1.

      ANEXĂ

                  Descrierea mărfurilor

                  Clasificare
                  (cod NC)

                  Motive

                  (1)

                  (2)

                  (3)

                              1.

                              Aparat multifuncțional (denumit „centru multimedia pentru autovehicule”) de tipul celor utilizate în autovehicule, alcătuit din două componente principale:

                                          —

                                          un aparat de recepție de radiodifuziune combinat cu un cititor CD/DVD;

                                          —

                                          un afișaj color detașabil cu cristale lichide (LCD) de tip „touch screen” cu o diagonală a ecranului de aproximativ 17,5 cm (7 inchi) și formatul imaginii („aspect ratio”) de 16:9.

                                    Aparatul este echipat cu conectori care permit recepția semnalelor video din surse externe, cum ar fi o cameră video pentru marșarier.
                              Aparatul este prezentat cu o telecomandă.
                              La aparat poate fi conectat un afișaj suplimentar.

                  8528 59 40

                  Clasificarea se stabilește pe baza Regulilor generale 1, 3(c) și 6 de interpretare a Nomenclaturii combinate, precum și pe baza textului codurilor NC 8528, 8528 59 și 8528 59 40.
                  Aparatul este alcătuit din componente care pot îndeplini mai multe funcții (reproducerea sunetului, reproducerea imaginilor, radiodifuzare, afișaj video), însă niciuna dintre ele, având în vedere designul și proiectarea aparatului, nu îi conferă acestuia caracterul esențial.
                  Prin aplicarea RGI 3(c), aparatul trebuie așadar clasificat la codul NC 8528 59 40 ca alte monitoare color cu ecran cu tehnologie LCD.

                              2.

                              Aparat multifuncțional (denumit „centru multimedia pentru autovehicule”) de tipul celor utilizate în autovehicule, cu dimensiuni de aproximativ 17 × 5 × 16 cm.
                              Aparatul combină, în aceeași carcasă, un aparat de recepție de radiodifuziune, un aparat de reproducere a sunetului și a imaginii și un afișaj color cu cristale lichide (LCD) având diagonala ecranului de aproximativ 8 cm (3,5 inchi).
                              Aparatul este echipat cu conectori care permit recepția semnalelor video din surse externe, cum ar fi o cameră video pentru marșarier.
                              Aparatul poate reproduce totodată sunete și imagini de pe o cheie USB.
                              Aparatul este prezentat cu o telecomandă.
                              La aparat poate fi conectat un afișaj suplimentar.

                  8528 59 40

                  Clasificarea se stabilește pe baza Regulilor generale 1, 3(c) și 6 de interpretare a Nomenclaturii combinate, precum și pe baza textului codurilor NC 8528, 8528 59 și 8528 59 40.
                  Aparatul este alcătuit din componente care pot îndeplini mai multe funcții (reproducerea sunetului, reproducerea imaginilor, radiodifuzare, afișaj video), însă niciuna dintre ele, având în vedere designul și proiectarea aparatului, nu îi conferă acestuia caracterul esențial.
                  Prin aplicarea RGI 3(c), aparatul trebuie așadar clasificat la codul NC 8528 59 40 ca alte monitoare color cu ecran cu tehnologie LCD.

                              3.

                              Aparat multifuncțional (denumit „centru multimedia pentru autovehicule”) de tipul celor utilizate în autovehicule.
                              Aparatul combină, în aceeași carcasă, un aparat de recepție de radiodifuziune, un aparat de reproducere a sunetului și a imaginii, un aparat de radionavigație și un afișaj color cu cristale lichide (LCD) având diagonala ecranului de aproximativ 18 cm (7 inchi) și formatul imaginii („aspect ratio”) de 16:9.
                              Aparatul este echipat cu conectori care permit recepția semnalelor video din surse externe, cum ar fi o cameră video pentru marșarier sau un receptor de semnale videofonice DVB-T.
                              Aparatul poate reproduce totodată sunete și imagini de pe un card de memorie.
                              Aparatul este prezentat cu două telecomenzi.
                              La aparat poate fi conectat un afișaj suplimentar.

                  8528 59 40

                  Clasificarea se stabilește pe baza Regulilor generale 1, 3(c) și 6 de interpretare a Nomenclaturii combinate, precum și pe baza textului codurilor NC 8528, 8528 59 și 8528 59 40.
                  Aparatul este alcătuit din componente care pot îndeplini mai multe funcții (reproducerea sunetului, reproducerea imaginilor, radionavigație, radiodifuzare, afișaj video), însă niciuna dintre ele, având în vedere designul și proiectarea aparatului, nu îi conferă acestuia caracterul esențial.
                  Prin aplicarea RGI 3(c), aparatul trebuie așadar clasificat la codul NC 8528 59 40 ca alte monitoare color cu ecran cu tehnologie LCD.